**ჰულუსი აქარი** (თურქ. Hulusi Akar; დ. 1 იანვარი 1952, კაისერი, თურქეთი) — თურქი ჯარისკაცი და თურქეთის შეიარაღებული ძალების გენერალური შტაბის 29-ე უფროსი.

ბიოგრაფია
---------

წარმოშობით აქარი ბალიქესირიდანაა, მაგრამ მამის სამხედრო სამსახურის გამო იგი დაიბადა კაისერიში. 1972 წელს დაამთავრა სამხედრო აკადემია, ხოლო 1973 წელს დაამთავრა ქვეითი სამხედრო სკოლა. 1980 წლამდე თურქეთის სახმელეთო ჯარების სხვადასხვა ერთეულებში მსახურობდა, ასევე იყო ასეულის მეთაური. 1982 წელს, სამხედრო აკადემიის დასრულების შემდეგ, მე-7 ქვეითი პოლკის ასეულის მეთაური გახდა. ამის შემდეგ მუშაობდა: მე-12 ქვეითი დივიზიის ლოჯისტიკის სამმართველოში, გენერალური შტაბის გენერალური სამდივნოს დაგეგმვის ოფიცრად, ეროვნული სამხედრო აკადემიის ლექტორად, სამხრეთ ევროპის მოკავშირეთა ძალების სარდლობის დაზვერვაში, არმიის გენერალური სამდივნოს დაგეგმვის ოფიცრად, ასევე ბოსნია და ჰერცეგოვინაში თურქული ძალების მეთაურობაში.

დაოჯახებულია დიეტოლოგ შულე აქარზე და ჰყავთ ორი შვილი. იცის ინგლისური ენა.

სამხედრო კარიერა
----------------

1998 წელს დაწინაურდა ბრიგადის გენერლამდე. ბრიგადის გენერლად 51-ე ქვეითი ბრიგადის უსაფრთხოების მეთაური გახდა, სადაც სამხრეთ ევროპის სარდლობის მოკავშირეთა ძალების დაგეგმვისა და პოლიტიკის დეპარტამენტის ეხმარებოდა. 2002 წელს დააწინაურეს გენერალ-მაიორის წოდებამდე. გენერალ-მაიორად მეთაურობდა სამხედრო აკადემიის სარდლობას. 2007 წელს დააწინაურეს გენერალ-ლეიტენანტის წოდებამდე. როგორც გენერალ-ლეიტენანტი მეთაურობდა სახმელეთო ჯარების ლოგისტიკური სარდლობას და მე-3 კორპუსის სარდლობას. 

2011 წელს დააწინაურეს გენერლის წოდებამდე. გენერლის წოდებით 2011–2013 წლებში გენერალური შტაბის უფროსის მოადგილედ მუშაობდა. 2013 წლის აგვისტოში თურქეთის სახმელეთო ჯარების სარდლობის მეთაურად დაინიშნა.

2015 წლის აგვისტოში თურქეთის შეიარაღებული ძალების გენერალური შტაბის უფროსად დაინიშნა. თურქულ-ქურთული დაპირისპირებაში აქტიურ მონაწილეობას იღებს და აგრეთვე პირადად ხელმძღვანელობს სპეცოპერაციებს. 2016 წლის 1 მაისს ჩავიდა მარდინის პროვინციაში, სადაც აქტიური სამხედრო ოპერაციები მიმდინარეობს ქურთების წინააღმდეგ და თვითონ ჩაატარა სპეცოპერაცია.

2016 წლის 15 ივლისს, სახელმწიფო გადატრიალების მცდელობის დროს, მეამბოხეებმა მძევლად აიყვანეს და შემდეგ აქინჯის ავიაბაზაზე გადაიყვანეს. სახელმწიფო ძალების მიერ ჩატარებული ოპერაციის დროს, 2016 წლის 16 ივლისს, დილით გაათავისუფლეს. მისი მძევლად ყოფნის დროს, მის მოვალეობის შემსრულებლად უმით დიუნდარი დაინიშნა.

ჯილდოები
--------

| ლენტი | ჯილდო | ქვეყანა | თარიღი | ქალაქი | შენიშვნა | სქოლიო |
| --- | --- | --- | --- | --- | --- | --- |
|  | ეროვნული უშიშროების ღირსების ორდენი | სამხრეთ კორეის დროშასამხრეთი კორეა | 2012 | სეული | ორ ქვეყანას შორის თანამშრომლობის გაღრმავეებისთვის გაწეული სამსახურისთვის. |  |
|  | შეიარაღებული ძალების ღირსების ორდენი | აშშ-ის დროშააშშ | 2015 | ვაშინგტონი | ჰულუსი აქარის თურქული სახმელეთო ჯარების მეთაურობის დროს გაცემული ჯილდო, რომელიც ორ ქვეყანას შორის თანამშრომლობის გაღრმავეებისთვის გაწეული სამსახურისთვის გადაეცა. |  |
|  | სამხედრო თანამშრომლობის საპატიო მედალი | აზერბაიჯანის დროშააზერბაიჯანი | 2015 | ბაქო | ორ ქვეყანას შორის თანამშრომლობის გაღრმავეებისთვის გაწეული სამსახურისთვის. |  |
|

სქოლიო
------

1. ↑  Hulusi Akar kimdir aslen nereli işte yeni genelkurmay
2. ↑  Kara Kuvvetleri Komutanı Org. Hulusi AKAR'ın Özgeçmişi.  დაარქივებულია ორიგინალიდან — 2015-09-21. ციტირების თარიღი: 2016-07-28.
3. ↑
4. ↑  Genelkurmay Başkanı Orgeneral Akar Mardin'de!
5. ↑  Başbakan Yıldırım: Genelkurmay Başkanlığına 1. Ordu Komutanı atandı
6. ↑  Odierno’dan Orgeneral Hulusi Akar’a ödül
7. ↑  ABD Kara Kuvvetleri Komutanı Odierno’dan Orgeneral Hulusi Akar’a ödül
8. ↑  Genelkurmay Başkanı Özel'e, Güney Kore'de liyakat madalyası.  დაარქივებულია ორიგინალიდან — 2016-02-01. ციტირების თარიღი: 2016-07-28.
9. ↑  Genelkurmay Başkanı Orgeneral Akar Azerbaycan'da
10. ↑  Orgeneral Akar'dan Azerbaycan ziyareti